# PATVIRTINTA

Vilniaus „Minties“ gimnazijos direktoriaus 2025 m. rugsėjo 11 d. įsakymu Nr. V – 101

# VILNIAUS „MINTIES“ GIMNAZIJOS MOKINIŲ APRANGOS TAISYKLĖS

**I SKYRIUS**

 **BENDROSIOS NUOSTATOS**

1. Mokinio apranga – pagarbos gimnazijai, sau, aplinkiniams, vidinės kultūros dalis.

2. Vilniaus „Minties“ gimnazijos mokinio aprangos reikalavimus nustato Mokinio aprangos taisyklės.

3. Vadovaujantis Mokymosi sutartimi gimnazijoje besimokantis mokinys įsipareigoja laikytis šių aprangos taisyklių reikalavimų.

**II SKYRIUS**

 **PAGRINDINIAI GIMNAZIJOS MOKINIO APRANGOS REIKALAVIMAI**

4. Mokinio apranga turi būti estetiškai tvarkinga, tinkanti ugdymo procesui, atitinkanti higienos reikalavimus.

5. **Tinkama apranga:**

5.1. tvarkingi marškiniai, marškinėliai, palaidinė;

5.2. švarkas, megztinis, golfas, džemperis;

5.3. kelnės, džinsai, šortai (klasikiniai);

5.4. suknelė, sijonas;

6. **Netinkama apranga:**

6.1. sportinė apranga (išskyrus fizinio ugdymo pamokas);

6.2. plėšyti džinsai;

6.3. per trumpi šortai/sijonai/suknelės;

6.4. iššaukianti apranga (trumpi, pilvą atidengiantys marškinėliai, per gilios iškirptės, per daug aptempti rūbai, atvirai matomas apatinis trikotažas, drabužiai su ryškiais, dideliais logotipais ir kt.);

6.5. drabužiai, ant kurių parašyti draudžiami užrašai, necenzūriniai žodžiai, pavaizduota draudžiama ar/ir nepadori simbolika;

6.6. paplūdimio rūbai ir avalynė.

7. Šventėse, gimnazijos renginiuose, atstovaujant gimnazijai miesto, šalies renginiuose dėvėti dalykinę aprangą (tamsios kelnės, sijonas, suknelė; vienspalviai marškiniai, palaidinė, švarkas, megztinis).

**III SKYRIUS**

 **APRANGOS KODO REIKALAVIMŲ ĮGYVENDINIMO PRIEŽIŪRA**

8. Gimnazijos mokytojai, klasių vadovai, administracijos darbuotojai kontroliuoja, ar mokiniai laikosi aprangos kodo.

9. Aprangos kodo pažeidimai fiksuojami pastaba elektroniniame dienyne (fiksuoja mokytojai, klasės vadovas).

10. Jei mokinys nesilaiko gimnazijos mokinių aprangos kodo, klasės vadovas taiko prevencinio poveikio priemones: kalbasi su mokiniu, jo tėvais (globėjais/rūpintojais), gali skirti įspėjimą, organizuoja socialinio pedagogo pokalbį su mokiniu ir jo tėvais (globėjais/rūpintojais).

11. Jei pritaikius prevencines poveikio priemones mokinys nesilaiko gimnazijos mokinių aprangos taisyklių, mokiniui skiriama drausminė nuobauda – direktoriaus įspėjimas.

**IV SKYRIUS**

 **BAIGIAMOSIOS NUOSTATOS**

12. Gimnazijos tarybos, Mokinių tarybos siūlymu ir kitais atvejais gimnazijos direktorius gali koreguoti ar atšaukti nustatytą gimnazijos mokinių aprangos